**Ministru kabineta rīkojuma projekta**

**“Par valsts īpašuma objektu objekta Oškalna ielā 6, Jaunjelgavā privatizācijas izbeigšanu un nodošanu Jaunjelgavas novada domes īpašumā” ” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Privatizācijas pabeigšanas likums) 14.panta pirmās daļas 1.punktā noteikts, ka Ministru kabinets pēc ekonomikas ministra priekšlikuma var pieņemt lēmumu par valsts īpašuma objekta privatizācijas izbeigšanu, ja valsts īpašuma objekta privatizācijas noteikumi ir apstiprināti divas reizes un neviens pretendents nav pieteicies privatizēt šo objektu vai nav apstiprināts par pircēju.Publiskas personas mantas atsavināšanas likuma 42.panta pirmajā daļā ir noteikts, ka valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Nekustamais īpašums (nekustamā īpašuma kadastra numurs 3207 502 2503) Oškalna ielā 6, Jaunjelgavā (turpmāk – Objekts) ar Aizkraukles zemesgrāmatu nodaļas tiesneša 2005.gada 27.decembra lēmumu ierakstīts Jaunjelgavas pilsētas zemesgrāmatas nodalījumā Nr.1000 0019 8709 uz Latvijas valsts vārda Zemkopības ministrijas personā. Objekts sastāv no nedzīvojamās ēkas (būves kadastra apzīmējums 3207 002 0714 031), kuras kopējā platība ir 328,4 m2.Objekts atrodas uz zemes vienības (zemes vienības kadastra apzīmējums 3207 002 0714), kas ietilpst nekustamā īpašuma (kadastra Nr.3207 002 0713) „Brunavi”, Jaunjelgavā, Jaunjelgavas novadā, sastāvā un uz kuru īpašuma tiesības nostiprinātas Jānim Brūnavam (turpmāk – Zemesgabala īpašnieks) Jaunjelgavas pilsētas zemesgrāmatas nodalījumā Nr.87.Saskaņā ar Ministru kabineta 2007.gada 23.maija rīkojumu Nr.296 "Par valsts īpašuma objektu nodošanu privatizācijai" 1.4.apakšpunktu Objekts ir nodots privatizācijai.Paziņojums par Objekta nodošanu privatizācijai un kreditoru prasību un citu pretenziju pieteikšanas termiņu publicēts oficiālajā izdevumā "Latvijas Vēstnesis" (turpmāk - Oficiālais izdevums) 2007.gada 29.maijā un laikrakstā “Staburags” – 2007.gada 5.jūnijā. Kreditoru prasības un citas pretenzijas varēja pieteikt valsts akciju sabiedrībai “Privatizācijas aģentūra” (turpmāk - Privatizācijas aģentūra) līdz 2007.gada 29.jūlijam. Noteiktajā termiņā kreditoru prasības un citas pretenzijas netika pieteiktas.Privatizācijas aģentūra 2007.gada 29.jūnijā ar aktu pārņēma Objektu savā valdījumā no Zemkopības ministrijas.Paziņojums par Objekta privatizācijas uzsākšanu 2007.gada 5.jūlijā publicēts Oficiālajā izdevumā un 2007.gada 17. jūlijā - laikrakstā “Staburags”. Objekta privatizācijas noteikumu ātrāku sagatavošanu un pirmpirkuma tiesību atzīšanu traucēja apstāklis, ka saskaņā ar Valsts zemes dienesta Vidusdaugavas reģionālās nodaļas 2003.gada 26.novembra būves tehniskās inventarizācijas lietu Objekta sastāvā esošā būve (kadastra apzīmējums 3207 002 0714 031) ir kantoris (būves galvenais izmantošanas veids – biroju ēka) un, kurā ir viens dzīvoklis (telpu grupas Nr.001) ar kopējo platību 111,9 m2. 2003.gada 1.decembrī starp Aizkraukles virsmežniecību un Airu Rozīti (turpmāk – Īrniece) ir noslēgts dzīvojamās telpas īres līgums (turpmāk – Īres līgums) ar kuru Īrniecei izīrēta minētais dzīvoklis. Īres līgums noslēgts uz nenoteiktu laiku. Īrnieces īres tiesības nostiprinātas Jaunjelgavas pilsētas zemesgrāmatas nodalījumā Nr.1000 0019 8709 (III.daļas 1.iedaļas ieraksts Nr.1.1.).Ievērojot minētos apstākļus, valsts akciju sabiedrība „Valsts nekustamie īpašumi” (turpmāk – VNI) sagatavoja Ministru kabineta rīkojuma projektu „Par valsts nekustamās mantas domājamo daļu Aizkraukles rajonā, Jaunjelgavā, Oškalna ielā 6, pārdošanu”, kas paredzēja saskaņā ar Valsts un pašvaldību mantas atsavināšanas likuma (tagad - Publiskas personas mantas atsavināšanas likums) 4.panta ceturtās daļas 5.punktu un 5.pantu, kā arī ievērojot 45.panta trešās un ceturtās daļas nosacījumus, atļaut VNĪ pārdot īrniekam dzīvojamās platības, kas atrodas nedzīvojamās ēkās. Vienlaikus tika sagatavots arī Ministru kabineta rīkojuma projekts „Grozījumi Ministru kabineta 2007.gada 23.maija rīkojumā Nr.296 „Par valsts īpašuma objektu nodošanu privatizācijai”.Ņemot vērā to, ka VNĪ ir saņemti vairāku īrnieku atsavināšanas ierosinājumi par izīrētajām dzīvojamām platībām valsts nedzīvojamās ēkās, Ministru kabinets 2009.gada 2.jūnija sēdē (protokolā Nr.37 26§ 2.punkts) uzdeva Finanšu ministrijai kopīgi ar Tieslietu un Ekonomikas ministrijām izvērtēt grozījumus „Likumā par dzīvokļa īpašumu”, nosakot, ka dzīvokļa īpašums var būt arī nedzīvojamās mājās. 2011.gada 1.janvārī spēkā stājās Dzīvokļa īpašuma likums, kas šādu regulējuma neparedzēja. Attiecīgi Finanšu ministrija atsauca augstāk minēto Ministru kabineta rīkojuma projektu tālāku virzību.Ievērojot visu iepriekš minēto, kā arī lietderības apsvērumus (faktiskie apstākļi līdz privatizācijas noteikumu apstiprināšanai var mainīties, piemēram, zemesgabala īpašuma tiesību maiņa), valsts akciju sabiedrībā „Privatizācijas aģentūra” (turpmāk – Privatizācijas aģentūra) pieņēma lēmumu par subjekta pirmpirkuma tiesību atzīšanu neilgi pirms Objekta privatizācijas noteikumu apstiprināšanas.Cita starpā vēršam uzmanību, ka tam vai pirmpirkuma tiesības privātpersonai atzītas un privatizācijas noteikumi apstiprināti savlaicīgi nav nozīmes šī Ministru kabineta rīkojuma pieņemšanā, jo rīkojuma projekta mērķis ir izbeigt valsts īpašuma objekta privatizāciju un nodot to pašvaldības rīcībā autonomu funkciju veikšanai.Objekts nav iznomāts.Ar Privatizācijas aģentūras 2012.gada 3.maija lēmumu Nr.57/415 pirmpirkuma tiesības uz Objektu atzītas Zemesgabala īpašniekam (turpmāk – Pirmpirkuma tiesīgais subjekts).Ar Privatizācijas aģentūras 2012.gada 3.maija lēmumu Nr.57/416 apstiprināti Objekta privatizācijas noteikumi (turpmāk – Privatizācijas noteikumi (Nr.1) un Objekta nosacītā cena LVL 5800. Privatizācijas noteikumos (Nr.1) noteiktajā termiņā Pirmpirkuma tiesīgā subjekta apliecinājums privatizēt Objektu Privatizācijas aģentūrā netika saņemts.Publikācijas par Objekta privatizācijas noteikumu apstiprināšanu 2012.gada 9.maijā ievietotas izdevumā „Latvijas Vēstnesis” (turpmāk – Oficiālajā izdevumā), 2012.gada 11.maijā - Jaunjelgavas novada pašvaldības mājaslapā internetā: [www.jaunjelgava.lv](http://www.jaunjelgava.lv).Privatizācijas noteikumi pirmpirkuma tiesīgajam subjektam nosūtīti ierakstītā vēstulē 2012.gada 9.maijā (ar paziņojumu par sūtījuma saņemšanu). Saskaņā ar Privatizācijas noteikumu 6.2.1.1.apakšpunktu Pirmpirkuma tiesīgajam subjektam rakstisks apliecinājums šo tiesību izmantošanai bija jāiesniedz Privatizācijas aģentūrā viena mēneša laikā no Privatizācijas noteikumu saņemšanas. Noteiktajā termiņā Pirmpirkuma tiesīgā subjekta apliecinājums privatizēt Objektu Privatizācijas aģentūrā netika saņemts.Ar Privatizācijas aģentūras 2012.gada 8.augusta lēmumu Nr.93/716 nolemts izsludināt privatizācijas subjektu apliecinājumu iesniegšanas termiņu Objekta privatizācijai līdz 2012.gada 24.septembrim, plkst.15.00. Noteiktajā termiņā apliecinājumi privatizēt Objektu netika saņemti. Paziņojumi par apliecinājumu iesniegšanas termiņu ievietoti Oficiālajā izdevumā 2012.gada 17.augustā, Jaunjelgavas novada pašvaldības mājaslapā internetā: [www.jaunjelgava.lv](http://www.jaunjelgava.lv) - 2012.gada 14.augustā.Ar Privatizācijas aģentūras 2012.gada 8.novembra lēmumu Nr.131/949 apstiprināti jauni Objekta privatizācijas noteikumi (turpmāk – Privatizācijas noteikumi (Nr.2) un Objekta nosacītā cena LVL 4060. Publikācijas par Objekta privatizācijas noteikumu apstiprināšanu 2012.gada 15.novembrī ievietotas oficiālajā izdevumā “Latvijas Vēstnesis”, 2012.gada 14.novembrī - Jaunjelgavas novada pašvaldības mājaslapā internetā: [www.jaunjelgava.lv](http://www.jaunjelgava.lv). Privatizācijas noteikumos (Nr.2) noteiktajā termiņā Pirmpirkuma tiesīgā subjekta apliecinājums privatizēt Objektu netika saņemts.Ar Privatizācijas aģentūras valdes 2012.gada 8.novembra lēmumu Nr.131/949 apstiprinātie Objekta privatizācijas noteikumi (2)  Jānim Brūnavam nosūtīti ierakstītā vēstulē 2012.gada 13.novembrī  (ar paziņojumu par sūtījuma saņemšanu). Privatizācijas noteikumos noteiktajā termiņā Pirmpirkuma tiesīgā subjekta apliecinājums privatizēt Objektu Privatizācijas aģentūrā netika saņemts.Ar Privatizācijas aģentūras 2013.gada 17.janvāra lēmumu Nr.9/42 nolemts izsludināt privatizācijas subjektu apliecinājumu iesniegšanas termiņu Objekta privatizācijai līdz 2013.gada 18.martam plkst.15.00. Noteiktajā termiņā apliecinājumi privatizēt Objektu netika saņemti. Paziņojumi par apliecinājumu iesniegšanas termiņu ievietoti Oficiālajā izdevumā 2013.gada 24.janvārī, Jaunjelgavas novada pašvaldības mājaslapā internetā: [www.jaunjelgava.lv](http://www.jaunjelgava.lv) - 2013.gada 5.februārī.Rīkojuma projekts ir sagatavots, pamatojoties uz Privatizācijas pabeigšanas likuma 14.panta pirmās daļas 1.punktu, kurā noteikts, ka Ministru kabinets pēc ekonomikas ministra priekšlikuma var pieņemt lēmumu par valsts īpašuma objekta privatizācijas izbeigšanu, ja valsts īpašuma objekta privatizācijas noteikumi ir apstiprināti divas reizes un neviens pretendents nav pieteicies privatizēt šo objektu vai nav apstiprināts par pircēju. Tā kā ir iestājusies Privatizācijas pabeigšanas likuma 14.panta pirmās daļas 1.punktā noteiktā situācija, attiecīgi ir priekšlikums pieņemt lēmumu par Objekta privatizācijas izbeigšanu. Jaunjelgavas novada dome ar 2012.gada 24.maija vēstuli Nr.1-8/516 un 2013.gada 29.maija vēstuli Nr.1-8/13/447 ir informējusi Privatizācijas aģentūru, ka Objekts ir nepieciešams pašvaldības autonomo funkciju, kas noteiktas likuma „Par pašvaldībām” 15.panta septītajā daļā – sociālo pakalpojumu un sociālās palīdzības sniegšanas nodrošināšanai. Atbilstoši Publiskas personas mantas atsavināšanas likuma 42.panta pirmajai daļai valsts nekustamo īpašumu var nodot bez atlīdzības atvasinātas publiskas personas īpašumā, un Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādas atvasinātas publiskas personas funkcijas veikšanai nekustamais īpašums tiek nodots, kā arī paredz nosacījumu, ka gadījumā, ja nodotais nekustamais īpašums vairs netiek izmantots atvasinātas publiskas personas funkciju veikšanai, atvasināta publiska persona šo īpašumu bez atlīdzības nodod valstij. Saskaņā ar Valsts pārvaldes iekārtas likuma 1.panta 2.punktu atvasināta publiska persona ir pašvaldība vai cita ar likumu vai uz likuma pamata izveidota publiska persona, kam ar likumu piešķirta sava autonoma kompetence, kas ietver arī sava budžeta veidošanu un apstiprināšanu. Kā nosaka Publiskas personas mantas atsavināšanas likuma 5.panta pirmā daļa un 43.pants, atļauju atsavināt valsts nekustamo īpašumu dod Ministru kabinets.Attiecīgi Ministru kabineta rīkojuma projekts paredz izbeigt objekta privatizāciju un nodot to bez atlīdzības Jaunjelgavas novada domes īpašumā, lai Jaunjelgavas novada dome varētu īstenot savu autonomo funkciju – sociālo pakalpojumu un sociālās palīdzības sniegšanu.  |
| 3. | Projekta izstrādē iesaistītās institūcijas | Privatizācijas aģentūra. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jautājuma būtība skar Ministru kabineta tiesības pieņemt lēmumu par valsts īpašuma objekta privatizācijas izbeigšanu un nodošanu pašvaldībai autonomo funkciju veikšanai. Šis jautājums neparedz ieviest izmaiņas, kas varētu ietekmēt sabiedrības intereses. |
| 2. | Tiesiskā regulējuma ietekme uz tautsaimniecību un administratīvo slogu | Jaunjelgavas novada dome segs izmaksas, kas saistītas ar valsts īpašuma objekta reģistrēšanu zemesgrāmatā uz pašvaldības vārda, kā arī pašvaldībai būs pienākums maksāt nekustamā īpašuma nodokli par atsavināto īpašumu un to uzturēt.  |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

**Anotācijas III, IV, V un VI sadaļa – projekts šīs jomas neskar.**

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Privatizācijas aģentūra, Jaunjelgavas novada dome. |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

|  |  |
| --- | --- |
| **Ekonomikas ministrs** | **V.Dombrovskis** |
| **Vīza: valsts sekretāra** **pienākumu izpildītājs -** **valsts sekretāra vietnieks**  | **J.Spiridonovs** |

20.03.2014. 09:30

1576

Drāke

67013162, Martins.Drake@em.gov.lv